ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΙΣΑΑΚ ΑΣΙΜΟΦ
Θεμέλιο
Η Ζώνη Άνθορ. Ο μπαμπάς μού έλεγε ιστορίες για αυτήν.
Αναρωτιέμαι τι θα έλεγε τώρα.
Το πιστεύεις ότι δούλευα σε ένα από αυτά;
Εξόρυσσες παλλάδιο. Το θυμάμαι.
Με πονάει η μέση μου και μόνο που βλέπω τον εξοπλισμό.
Απίστευτο που είναι ακόμα εκεί. Τον άφησαν έτσι απλά;
Χωρίς την τεχνολογία της Αυτοκρατορίας, η βιομηχανία κατέρρευσε.
Τότε ξεκίνησα να κάνω μεγάλες διαδρομές. Άλλη ζωή.
Με άλλα λόγια, εγκατέλειψες τους δικούς σου.
Έμεινε ένας λιγότερος Θέσπιν να τσακώνεται για παλιοσίδερα.
Προσεγγίζουμε το σημείο.
Δεν υπάρχει τίποτα.
Κοίτα καλύτερα, φύλακα.
Το Ινβίκτους;
Η κορωνίδα του στόλου του αυτοκράτορα Τορέλιαν.
Το γνωρίζεις;
Λένε ότι στην εποχή του το Ινβίκτους ήταν το πιο ισχυρό πολεμικό σκάφος
που είχε φτιάξει η Αυτοκρατορία.
Καταστροφέας κόσμων.
Ναι, εξαφανίστηκε απότομα πριν από 700 χρόνια.
Ούτε συντρίμμια ούτε σήμα κινδύνου.
Υπήρχαν αναφορές ότι εθεάθη σε όλο τον γαλαξία.
Ποτέ δεν υπήρξε επικοινωνία, ποτέ δεν εθεάθη δύο φορές στο ίδιο μέρος.
Και το βρήκες εδώ.
Σαν να με καλούσε.
Το Ινβίκτους είναι σκάφος άλματος.
Η Αυτοκρατορία θεωρεί την τεχνολογία άλματος κρατικό μυστικό.
Θα προτιμήσουν να καταστρέψουν όλο το Απώτατο Όριο
παρά να πάρεις το σκάφος.
-Δεν ξέρουν ότι είναι εδώ. -Ούτε να επιβιβαστείτε δεν θα μπορέσετε.
Η καταπακτή δεν θα ανοίξει ποτέ για έναν Ανάκριον.
Τα αυτοκρατορικά νανομπότ σας.
Προγραμματισμένα για ταχεία επούλωση και αναγνώριση…
που δίνει πρόσβαση σε κάθε αυτοκρατορικό σκάφος.
Γι' αυτό σε χρειαζόμαστε, κυβερνήτη.
Εσύ θα μας βάλεις μέσα.
Ακόμα κι αν αυτό πιάσει, δεν ξέρεις πού ήταν το σκάφος
ή τι απέγινε το πλήρωμά του.
Πώς ξέρεις αν είναι ασφαλές να το προσεγγίσουμε;
Δεν είναι.
Τα δύο σκάφη που χάσαμε προσπαθώντας να επιβιβαστούμε.
Τα αμυντικά συστήματα είναι ενεργά.
Ετοιμάστε στολές.
Ήρθε η ώρα.
Λες κάποιο ορυχείο να έχει ακόμα ενεργές επικοινωνίες;
Δεν είναι πιθανό. Αλλά δεν αποκλείεται.
Έχω πομπό κινδύνου.
Είναι εμφύτευμα εγκεφάλου. Καταγράφει ό,τι βλέπω και ακούω.
Αν φτάσουμε σε κάψουλα διαβιβάσεων στο Ινβίκτους, θα εκπέμψουμε σήμα.
Εντάξει, ακούστε. Είναι άλμα 10.000 μέτρων.
Θέλετε να πέσετε γρήγορα, χωρίς περιττές κινήσεις.
Στην τελική προσέγγιση θα πρέπει να γυρίσετε ανάποδα και να σταματήσετε.
Τα αυτόματα πυροβόλα του Ινβίκτους
δεν εντοπίζουν αντικείμενα με διάμετρο μικρότερη των δύο μέτρων.
Αν σκορπιστούμε και κινηθούμε ελεγχόμενα, θα είμαστε σαν αόρατοι.
Ξέρεις τι κάνεις;
Σχεδόν ποτέ, μωρό μου.
Φύλακα, μπες μπροστά.
Πρέπει να πέσετε στον εσωτερικό δακτύλιο της καταπακτής.
Αν χάσετε τον εσωτερικό δακτύλιο, χαθήκατε.
Φεύγω με το τρία.
Ένα. Δύο…
Γαμώτο.
Σχεδόν έφτασα.
Μπράβο, φύλακα.
Σαλ, η στολή μου διαλύεται. Δεν έχει νόημα.
Οι προωθητήρες δεν λειτουργούν.
Όχι.
-Δεν μπορώ να… -Σ' έχω!
-Σαλ! Όχι, γύρνα πίσω. -Χιούγκο! Όχι.
Γύρνα πίσω.
-Σαλ… -Χιούγκο!
Όχι. Χιούγκο.
Πνίξε τη θλίψη σου, φύλακα. Δεν έχουμε χρόνο για αυτά τώρα.
Η καταπακτή είναι από δω. Πάμε.
Συγγνώμη, αυτοκράτορα.
Ξέρω ότι είστε πολύ ορθολογιστής για να θεωρήσετε ό,τι έκανα ως…
Συνέχισε. Αναρωτιέμαι τι θεωρείς ότι δεν έκανες.
Αν δεν γονάτιζα, θα ήταν σαν να απαρνούμαι την πίστη μου.
Και γονάτισες μπροστά σε μια δημαγωγό.
-Γονάτισα στη Μητέρα. -Συγγνώμη, σε ποια;
Δεν γνωρίζω αυτόν τον όρο, ως κτηνωδία χωρίς μητέρα που είμαι.
Ξέρετε ότι δεν συμφωνώ με τη θέση της Χάλιμα.
Ελπίζω πως όχι. Ούτε εσύ μπορείς να μπεις στον κύκλο της μετενσάρκωσης.
Αναρωτιέμαι τι θα έλεγε η Χάλιμα αν το μάθαινε.
Δεν με ενδιαφέρει να διατυμπανίσω ποια είσαι.
Ήταν τρομερή προδοσία, Ντέμερζελ.
Ήταν προδοσία των οδηγιών που έχεις.
Απ' ό,τι είχα καταλάβει, είσαι ανίκανη για προδοσία.
Πάνω από όλα, η αφοσίωσή σου στη δυναστεία των Κλίον
είναι ενσωματωμένη στον κώδικά σου.
Αυτό ακριβώς ήθελα να πω.
Αν το να γονατίσω παραβίαζε το πρωτόκολλό μου,
δεν θα μπορούσα να το κάνω. Σωματικά.
Τα σήματα που στέλνω για να γονατίσουν τα άκρα μου θα μπλόκαραν.
Εξήγηση και βολική δικαιολογία για την πράξη σου.
Ιδού το ερώτημα.
Ήθελες να γονατίσεις;
Είμαι πιστή στην Αυτοκρατορία πάνω από όλα.
-Συγγνώμη, αυτοκράτορα… -Πες το.
Μάλλον ο λόγος της ζέφιρ Χάλιμα χτύπησε ευαίσθητη χορδή.
Ο πρεσβευτής Θάνγουολ λέει ότι τώρα είναι η επικρατέστερη υποψήφια.
Λοιπόν τότε…
πρέπει να τη στρέψουμε μακριά από αυτό το προσφιλές θέμα.
Πρέπει να καταλάβω τι ακριβώς θέλει από μένα.
Δεν περίμενα να σας δω εδώ, Κλίον.
Να τον αποκαλείτε αυτοκράτορα.
Εκτιμώ πολύ αυτούς που τολμούν τη Σπείρα.
Μια ιερή τελετουργία για τον χαμό της πρόξιμα.
Περπατάς και νιώθεις ταπεινός μπροστά στην Τριπλή Θεά.
Βλέπω ότι κάποιος σας συμβούλευσε σωστά.
Πείτε μου, λαίδη Ντέμερζελ, είχατε την ευκαιρία να περπατήσετε τη Σπείρα;
Ναι. Πολλά χρόνια πριν.
Άρα, ξέρετε πόσο μπορεί να σας αλλάξει το ταξίδι…
και πόσο θα υποφέρει το σώμα σας.
Αυτός ο άντρας τυφλώθηκε από τον ήλιο.
Πολλοί πέθαναν προσπαθώντας να φτάσουν στη Μήτρα της Μητέρας.
Τιμημένοι θάνατοι, ασφαλώς.
Ζέφιρ Χάλιμα, ο αυτοκράτορας θέλει να σας μιλήσει με ειλικρίνεια.
Εκτιμώ μια επιθετική εισαγωγή.
Λοιπόν, κατάφερες να με σύρεις στα χαρακώματα.
Λοιπόν, σε επικροτώ. Είμαι εδώ. Και σ' ακούω.
Δεν είμαι σίγουρη τι περιμένετε να πω.
Τι είναι αυτό που ζητάς;
Λήξτε τη Γενετική Δυναστεία.
Αν σε ενδιαφέρουν οι προσφορές, σκέψου αυτήν.
Εκτός από το σύστημα αφαλάτωσης,
θα εγκαταστήσουμε και δορυφορικό σταθμό ασφαλείας
για την προστασία του λαού σου.
Ασφάλεια και πόσιμο νερό.
Δεν συνεννοούμαστε, Κλίον.
Αυτό που ζητάω δεν είναι τακτικισμός.
Κηρύττω ό,τι πιστεύω.
Και πιστεύω ότι η Γενετική Δυναστεία θα είναι η καταστροφή όλων μας.
-Οι λουμινιστές προβλέπουν το μέλλον; -Δεν διατείνομαι ότι προβλέπω το μέλλον.
Έχω μια βαθιά αντίληψη του τι είναι αληθινό και τι είναι λάθος.
Λάθος;
Δεν αντιλαμβάνεσαι ούτε κατά διάνοια τι έχει καταφέρει το γένος μου.
-Τα αδέρφια μου κι εγώ… -Αδέρφια; Δεν είστε αδέρφια.
Είστε η ηχώ του εγωισμού ενός νεκρού.
Εξ ορισμού ανίκανοι να δείτε τις αδυναμίες σας.
Ένα άψυχο πλάσμα δεν αναγνωρίζει τον εαυτό του.
Έχω την αίσθηση ότι ο δρ Σέλντον έκανε μια παρόμοια παρατήρηση;
Αν αυτό πιστεύεις πραγματικά, λυπάμαι.
Θα περάσεις όλη σου τη ζωή φωνάζοντας στο κενό.
Ο μόνος λόγος που ήρθατε ως εδώ
είναι επειδή ξέρετε ότι ο κόσμος με ακούει.
Προετοιμαζόμενος για την επίσκεψή σας,
θα είδατε τον απίστευτο αριθμό ακόλουθων που έχει ο λουμινισμός.
Όλοι τους ταγμένοι να υπηρετήσουν το φως της αλήθειας.
Θυμίστε μου, πόσοι χρειάστηκαν για να καταστρέψουν την Αστρογέφυρα;
Με απειλείς;
Προσπαθώ να απαντήσω σε αυτό που ζητήσατε, να εκφράσω το αίτημά μου.
Δεν εκπλήσσομαι που σας τάραξε.
Αφορά κάτι πολύ πιο ισχυρό από σας.
Σίγουρα η σύμβουλός σας θα σας βοηθήσει να καταλάβετε.
Τώρα συγχωρήστε με, υπάρχουν ψυχές που πρέπει να φροντίσω.
-Λούις, κάνε πίσω. -Τι, Σάλβορ;
Είσαι πολύ κοντά στην Τζασέντα. Δύο μέτρα!
Συγγνώμη.
Καλυφθείτε!
Αν ανοίξω τις πόρτες, οι πυροβολισμοί θα πάψουν.
Κυβερνήτη!
Τώρα!
Έλα τώρα.
Όχι!
Εκπλήρωσε τον σκοπό του.
Όχι εσύ, φύλακα. Είσαι πολύ επικίνδυνη ελεύθερη.
Τέντωσε τα χέρια σου.
Τώρα, κουνήσου.
Κουνήσου.
Η ατμόσφαιρα είναι παγωμένη.
Μάλλον κάπου υπάρχει ρωγμή στο κύτος.
Τα περιβαλλοντικά συστήματα είναι εκτός. Πρέπει να βρούμε τον πίνακα ελέγχου.
Ο πίνακας ελέγχου. Εδώ είναι.
Εντάξει. Το σύστημα είναι παλιό.
Πρέπει να δώσω εντολές χειροκίνητα.
Έκλεισα τη ρωγμή. Μπορούμε να επαναφέρουμε την ατμόσφαιρα.
Κάν' το.
Θα έχουμε καιρικά φαινόμενα ωσότου ρυθμιστεί η ατμόσφαιρα.
Ως προς τη βαρύτητα… Προσοχή.
Αυτά τα φώτα, τι ήταν; Υπερφόρτωση;
Δεν είμαι σίγουρος.
Αλλάξτε πρωτόκολλα ασφαλείας. Απενεργοποιήστε την εσωτερική άμυνα.
Η ασφάλεια είναι άλλο σύστημα. Θα είναι πιο κοντά στη γέφυρα.
Τότε, πάμε εκεί.
Δεκαέξι δευτερόλεπτα.
Ακούστε, τα φώτα τρεμόσβηναν συστηματικά κάθε 18 δευτερόλεπτα.
Πλέον, κάθε 16.
Εντάξει. Τι σημαίνει αυτό;
-Σαν αντίστροφη μέτρηση. -Αντίστροφη μέτρηση για τι;
Το επόμενο άλμα.
Πριν από δύο βδομάδες οι δικοί μου είχαν βγει για παλιοσίδερα.
Είδαν το Ινβίκτους να κάνει άλμα.
Πιστεύουμε ότι κάνει διαδρομές. Τα διαστήματα μεταξύ αλμάτων είναι τυχαία.
Ξέραμε ότι αν θέλαμε να ελέγξουμε το σκάφος,
έπρεπε να επιβιβαστούμε πριν κάνει το επόμενο άλμα.
Άλμα προς τα πού;
Δεν έχουν την παραμικρή ιδέα. Έτσι ξεκίνησε ο θρύλος.
Γι' αυτό το Ινβίκτους έγινε σκάφος-φάντασμα.
Μάλλον το πλήρωμα έχασε τον έλεγχο
και το σκάφος άρχισε να κάνει άλματα από κάποιες συντεταγμένες σε άλλες.
Βρέθηκαν αποκλεισμένοι κάπου στο βαθύ σκοτάδι
χωρίς επικοινωνίες…
ίσως εντελώς εκτός του γαλαξία.
Δεν είχαν τροφή, στράφηκε ο ένας εναντίον του άλλου.
Πότε θα μηδενιστεί η αντίστροφη μέτρηση;
Μ' αυτόν τον ρυθμό…
σε τέσσερις ώρες.
Εντάξει.
Άρα, έχουμε τέσσερις ώρες πριν να εξαφανιστεί πάλι.
Αντιλαμβάνεσαι ότι επείγει.
Αν αποτύχουμε και σταθούμε τυχεροί, θα καταλήξουμε στην καρδιά ενός ήλιου…
ή θα κοιτάμε μια μαύρη τρύπα.
Αν σταθούμε άτυχοι, θα πεθάνουμε πολύ πιο βασανιστικά.
Τι νιώθεις για τη Χάλιμα τώρα;
Ήταν παράτολμο.
Δεν έχω καμία αμφιβολία, ήταν απειλή.
Ο αναθεματισμένος Χάρι Σέλντον το προέβλεψε.
"Η προτροπή εκ μέρους μιας κυρίαρχης θρησκείας".
Ως προς την απειλή της Χάλιμα, θα ενισχύσω τα μέτρα ασφαλείας στο παλάτι.
Μια ομάδα επικοινωνιών θα μπλοκάρει το μήνυμα της Χάλιμα.
Θα φιλτράρουμε συγκεκριμένες φράσεις. "Γενετική Δυναστεία".
Όχι.
Αρνούμαι να πάρω αμυντική στάση απέναντί της.
Αν θέλει να επικαλεστεί κάτι πιο ισχυρό από μένα, θα κάνω το ίδιο.
Θα αποδείξω ότι έσφαλε κι εκείνη κι ο Σέλντον.
Σύμφωνα με τη ζέφιρ Χάλιμα, δεν έχω ψυχή
κι ως εκ τούτου είμαι ανίκανος να εξελιχθώ.
Διαφωνώ.
Όπως λέει, ένα άψυχο πλάσμα δεν αναγνωρίζει τον εαυτό του,
γι' αυτό κάνω έκκληση σε κάτι που έχει μεγαλύτερη υπεροχή,
μεγαλύτερη κι από αυτή των ζέφιρ.
Θα απευθύνω έκκληση στην ίδια την Τριπλή Θεά.
Θα περπατήσω τη μεγάλη Σπείρα.
Θα αφήσω τη Μητέρα, την Κόρη και τη Σοφή να αποφασίσουν τι αληθεύει,
ποιος έχει δίκιο…
και ποιος σφάλλει.
Τι γίνεται τώρα;
Θα σου δείξω.
Σου έφερα κάτι.
Κοχλίες αχρωματοψίας. Θα βλέπεις το κόκκινο και το πράσινο.
Σ' ευχαριστώ.
Μα δεν γίνεται. Θα τραβήξει την προσοχή όλων.
Οι άλλοι, ο αδερφός Ντασκ, ο αδερφός Ντέι,
δεν πρέπει να ξέρουν.
Να τους φοράς όταν δεν σε βλέπουν.
Πάντα με βλέπουν.
Αν αρχίσουν να ξετυλίγουν το κουβάρι, θα καταρρεύσουν όλα.
Ναι, αυτοκράτορα.
Σε παρακαλώ, Αζούρα…
να με λες Κλίον.
Το ζήτημα δεν είναι μόνο η αχρωματοψία.
Όταν ενώνω τα χέρια, ο δεξιός αντίχειρας είναι από πάνω.
Των αδερφών μου είναι ο αριστερός.
Λατρεύουν την κράμβη.
Μου φαίνεται τόσο πικρή που με το ζόρι την τρώω.
Φοράω τα παπούτσια μου με διαφορετική σειρά.
Όταν δείχνω κάτι με το δάχτυλο, το λυγίζω αλλιώς.
Τρώω τους υδατάνθρακες πριν από το κρέας αντί για το ανάποδο.
Αν δουν τους κοχλίες, μπορεί να τα προσέξουν όλα αυτά.
Τόσο τραγικό θα ήταν;
Θα σου δείξω.
Αυτός είναι ο πρώτος.
Ο Πρινσίπιουμ.
Ο Κλίον από τον οποίο φτιαχτήκαμε όλοι.
Υπάρχουν κι άλλοι.
Είναι ζωντανοί;
Κατά κάποιον τρόπο.
Απορροφούν πληροφορίες,
ώστε να είναι ενήμεροι για τις ζωές μας σε περίπτωση που τους χρειαστούμε.
Να τους χρειαστούμε; Γιατί;
Αν κάποιος Κλίον πάθει κάτι ή σκοτωθεί, αυτοί θα τον αντικαταστήσουν.
Κάθε λεπτό της ζωής μου είναι μια δοκιμασία.
Κι αν κάποια στιγμή αποτύχω, αν μάθουν πόσο διαφορετικός είμαι,
θα είναι η τελευταία μου μέρα.
Και η πρώτη εκείνου.
Μα δεν μπορούν. Είσαι αυτοκράτορας.
Όχι πιο πολύ από εκείνον.
Η δουλειά μου, ο λόγος ύπαρξής μου, είναι να είμαι τέλειο αντίγραφο.
Αν δεν μπορώ να είμαι, τότε…
Η Αυτοκρατορία πρέπει να προστατεύεται από λάθη…
όπως εγώ.
Δεν μπορώ να δεχτώ το δώρο σου, Αζούρα.
Δεν πρέπει να μάθουν ότι διορθώνω την όρασή μου.
Πρέπει να περνώ απαρατήρητος. Αλλιώς θα πεθάνω.
Ή να δραπετεύσεις. Να φύγεις.
Δεν θα τους νοιάξει. Θα ξυπνήσουν τον αντικαταστάτη σου.
Δεν θα με αφήσουν να φύγω. Θα με σκοτώσουν.
Θα φροντίσουμε να μη σε βρουν.
Έχω το πιο αναγνωρίσιμο πρόσωπο στον γαλαξία.
Όχι αν το αλλάξουμε.
Υπάρχουν βιοχάκερ. Θα το κάνουν με μια απλή τομή.
Θα με εντοπίσουν μέσω των νανομπότ μου.
Υπάρχουν κάποιοι που μπορούν να τα αφαιρέσουν.
Νομίζεις ότι είσαι ο πρώτος που δεν τα θέλει;
Μου έδειξες αυτό το μέρος για κάποιο λόγο.
Για τον ίδιο λόγο που έπεσες από το μπαλκόνι.
Δεν μπορείς να ζεις έτσι.
Έζησες όλη σου τη ζωή με τα βλέμματα του κόσμου πάνω σου.
Η Πληγή είναι αλλιώς. Μπορείς να χαθείς μέσα της.
Για την Αυτοκρατορία, η Πληγή είναι μια αποτυχία.
Για τον υπόλοιπο Τράντορ, είναι μια ευκαιρία.
Για πρώτη φορά μετά από αιώνες, βλέπουμε πραγματικά σύννεφα κι άστρα,
όχι μια προσομοίωση που τρέχουν σέρβερ προκειμένου να επαναπαυόμαστε.
Θα περάσω τον έλεγχο μ' αυτό;
Δεν εντοπίζεται.
Δεν συγκρίνεται με το παλάτι σου.
Είναι γεμάτη κόσμο. Είναι χαοτική.
Μα είναι ζωντανή.
Και σε περιμένει.
Έλα μαζί μου.
Δεν άκουσες το κουδούνι για το δείπνο.
-Συγγνώμη. -Συνέπεια. Πρόγραμμα. Σεβασμός.
Μπορεί να είναι χαρακτηριστικά επίκτητα για τους πολλούς,
αλλά είναι έμφυτα για έναν Κλίον.
Τουλάχιστον, θα έπρεπε.
Φυσικά.
Μάθαινα για τον Τράντορ. Τον υπόλοιπο.
Εμείς είμαστε ο Τράντορ.
Τίποτα έξω από τα τείχη του παλατιού δεν έχει σημασία.
Χάρι;
Υπολογιστή, τι βλέπω;
Πρωτόκολλο Κβαντικής Συνείδησης του Χάρι Σέλντον.
Είναι κάποιου είδους προβολή.
Υπολογιστή, εντόπισε το πρόβλημα με το Πρωτόκολλο του Σέλντον.
Μη ολοκληρωμένη νευρωνική ζεύξη.
Βοήθεια.
Υπολογιστή, ποια ήταν η πηγή της ζεύξης;
Ενεργοποιήθηκε με το Πρωτόκολλο Άφιξης του Ρέις Φος.
Γίνεται επανεκκίνηση;
Απαιτείται εξουσιοδότηση.
-Χάρι, μ' ακούς; -Βοήθησέ με.
Εντάξει. Άκουσέ με. Συγκεντρώσου στη φωνή μου. Είμαι η Γκάαλ.
Γκάαλ!
Ψηφιοποίησες τη συνείδησή σου, αλλά κάτι πήγε στραβά.
Υπάρχει σφάλμα, έχεις κολλήσει στο παρελθόν.
Συγκεντρώσου στη φωνή μου.
Είμαστε στο παρόν. Είμαστε στο τώρα.
Έτσι, Χάρι. Ακολούθησε τη φωνή μου. Εκεί είναι το παρελθόν. Είμαστε στο τώρα.
Τι έκανες στον εαυτό σου, Χάρι;
Έβαλα μονάδα δεδομένων στον εγκέφαλό μου πριν φύγουμε από τον Τράντορ…
συντονισμένη με θύρα κρυμμένη στο μαχαίρι στου Ρέις.
Κατέγραψε τις σκέψεις, τις αναμνήσεις μου, τα πάντα μέχρι τη στιγμή που…
Μάλλον κάτι πήγε στραβά.
Πού βρίσκομαι;
Σε ένα σκάφος, στον Κόρακα. Κατευθύνεται στον Χέλικον,
την πατρίδα σου, Χάρι.
Ο Χέλικον. Ναι.
Πόσος καιρός πέρασε;
Τριάντα τέσσερα χρόνια.
Δεν θα έπρεπε να είσαι εδώ.
Πού είναι ο Ρέις;
Έστειλε εμένα στη θέση του.
Δεν θα το έκανε αυτό. Έπρεπε να ηγηθείς του Πρώτου Θεμελίου.
Το γνώριζε αυτό.
Θα αντιμετωπίσουν την πρώτη κρίση σύντομα. Ποιος έχει αναλάβει;
Ο Λούις Παϊρίν, φαντάζομαι.
Αρκεί για το στάδιο της εγκατάστασης,
αλλά για αυτά που θα ακολουθήσουν χρειάζονται εσένα.
Ο Ρέις το ήξερε. Πού είναι;
Είναι δύσκολο να σου εξηγήσω.
Είσαι νεκρός, Χάρι.
Το ξέρεις αυτό, έτσι;
Ο Ρέις σε δολοφόνησε. Θεωρούν ότι τον βοήθησα.
Τι; Γιατί;
Μπήκα στην καμπίνα σου. Τον διέκοψα.
Τον είδα γερμένο πάνω σου με το μαχαίρι στο στήθος σου.
Με έβαλε στη σωσίβια άκατο κι έμεινε πίσω.
Τι απέγινε εκείνος;
Τον εκτέλεσαν.
Ο Ρέις είναι νεκρός;
Γιατί, Χάρι;
Χάρι; Γιατί το έκανε;
Χάρι;
Χάρι!
Δεν έχουμε άλλο χρόνο. Πρέπει να δράσουμε. Τώρα.
Να πάρουμε τα όπλα τους, να παίξουμε επί ίσοις όροις.
Δεν είμαι μαχητής. Κανείς μας δεν είναι.
Οι πιο πολλοί δεν είναι μέχρι να γίνει η μόνη τους επιλογή.
Σταμάτα!
Ενεργειακός φράκτης.
Πρέπει να είναι πρόδρομος του φράκτη μας στον Τέρμινους.
Είμαι η μόνη που μπορώ να τον παρακάμψω.
Θα πρέπει να με λύσεις.
Κάν' το, φύλακα.
Αλλιώς θα πεθάνουμε όλοι.
Αυτό ήταν. Είμαστε στο σύστημα.
Δεκαπέντε δευτερόλεπτα.
Θα βάλεις πάλι χειροπέδες. Τέντωσε τα χέρια.
Τι είναι αυτό;
Τα παλιότερα σκάφη είχαν δεξαμενές ψύξης για τα άλματα. Προσοχή.
Μη χρονοτριβείς.
Προχώρα.
Λούις!
Όχι!
Όχι, Φάρα.
Τη χρειαζόμαστε ακόμα.
Ίσως υπάρχουν κι άλλοι φράκτες και πρωτόκολλα ασφαλείας.
Ρόουαν, σε παρακαλώ.
Χάνουμε όλους τους ειδικούς και δεν έχουμε πια χρόνο.
Θέλεις να ζήσεις για να επιτεθείς στην Αυτοκρατορία;
Δεν θα το κάνεις αν μείνεις στο σκάφος.
Δεν θα φύγω από το Ινβίκτους.
Ούτε κι εσύ.
Θα βοηθήσεις να ανακατευθύνουμε το σκάφος πριν κάνει νέο άλμα.
Θα το οδηγήσουμε ακριβώς στην καρδιά του Τράντορ.
Η Αυτοκρατορία δεν θα έχει ελπίδα να γλιτώσει,
όπως δεν είχε κι ο λαός μου.
Ο Τράντορ θα μετατραπεί σε έναν σωρό δηλητηριώδους στάχτης.
Καθετί σατανικό θα σιωπήσει από κάτω του.
Θα αποδοθεί δικαιοσύνη, φύλακα.
Θα πεθάνουμε για να κάνουμε την Αυτοκρατορία να γονατίσει.
Επίπεδο οξυγόνου στο 2%.
Χάρι;
Το σκάφος δεν λειτουργεί χωρίς εσένα.
Η θερμοκρασία έπεσε.
Δεν θα μπορώ να αναπνέω για πολύ ακόμα.
Εξουσιοδοτήστε επαναφορά συστημάτων υποστήριξης της ζωής.
Χάρι;
-Εξουσιοδοτήστε επαναφορά… -Χάρι, σε παρακαλώ.
-συστημάτων υποστήριξης της ζωής. -Σε παρακαλώ, Χάρι.
Σε παρακαλώ.
Η έγκριση ολοκληρώθηκε.
Σου οφείλω μια εξήγηση, Γκάαλ.
Το αναγνωρίζω τώρα.
Γιατί το έκανε αυτό ο Ρέις; Δεν καταλαβαίνω. Γιατί σε σκότωσε;
Ο θάνατός μου ήταν αναγκαίος για την επιτυχία του Σχεδίου.
Δεν καταλαβαίνω.
Το Θεμέλιο δεν χρειάζεται μόνο έναν άντρα για να εμπνευστεί.
Χρειάζεται έναν μύθο που θα διαρκέσει αιώνες.
Και έπιασε.
Θυμάσαι τι προβλέψεις θνησιμότητας είχαμε για τον Τέρμινους;
Ήταν 34,2%.
Το πραγματικό ποσοστό ήταν σχεδόν το μισό.
Ο θάνατός μου κινητοποίησε το Θεμέλιο.
Το Θεμέλιο δεν είναι θρησκεία, Χάρι.
Δεν είσαι θεός.
Όχι. Οι θεοί δεν πλήττονται με μαχαίρια.
Αλλά μπορείς να τους σκοτώσεις. Αρκεί να πάψεις να πιστεύεις σ' αυτούς.
Δεν το πιστεύω. Εννοώ, φέρεσαι εγωιστικά,
αλλά δεν μπορώ να δεχτώ ότι θυσιάστηκες για να μετατραπείς σε κάτι τέτοιο.
-Γιατί να μην περιμένεις να… -Έχω σύνδρομο Λήθης.
Είχα σύνδρομο Λήθης.
Κληρονομικό, από τον πατέρα μου.
Μόλις εμφανιστούν τα συμπτώματα, η γνωστική παρακμή είναι απότομη.
Σκέψου το καλά.
Φτάνουμε στον Τέρμινους, λιμός, κακοκαιρία,
κι εγώ δεν είμαι πια ο σωτήρας μας,
μα ο τρελός που σας έσυρε όλους σε έναν παγωμένο βράχο.
Είπες ότι ήταν το όνειρό σου να δεις τον Τέρμινους.
Είχες πει ότι ήθελες να ξεκινήσουμε μαζί το Θεμέλιο.
Ναι.
Το έλεγα φωναχτά και συχνά, έτσι δεν είναι;
Τόσο συχνά που είχα βαρεθεί κι εγώ ο ίδιος.
Έπαιζες θέατρο.
Κατασκεύαζα το αφήγημα.
Περίτεχνος τρόπος να πεις ότι έλεγες ψέματα.
Δίσκος θραυσμάτων ενόψει.
Ο Χέλικον. Η πατρίδα μου.
Το πεδίο θραυσμάτων κυκλώνει…
το σκοτεινό άστρο του Χέλικον.
Κράτησε την πατρίδα σου κρυφή τόσα χρόνια.
Ξέρω πού είμαστε, Χάρι. Το γιατί πασχίζω να καταλάβω.
Ο Ρέις ήξερε για όλα αυτά; Τον θάνατό σου; Το σκάφος;
Ο Ρέις ήξερε τα πάντα.
Θα αφαιρούσα τη ζωή μου. Εκείνος θα έμενε να εξηγήσει γιατί…
μετά, μια βδομάδα αργότερα, θα εξαφανιζόταν και θα με έβρισκε εδώ.
Σ' αγαπούσε. Δεν ήταν ψέμα.
Έπρεπε να με προειδοποιήσεις.
Θα με άκουγες;
Έχω κουραστεί πια.
Αποφασίζεις τι πρέπει να μάθω και πότε πρέπει να το μάθω.
Τι άλλαξε το σχέδιό σου;
-Χρειάζεται να σου απαντήσω; -Πες μου.
Δεν θα σε άφηνε ποτέ.
Κι έβαλες τον Ρέις να σε σκοτώσει.
Έτσι, θα αναγκαζόταν να με αφήσει.
-Τον χρησιμοποίησες. -Γίνεσαι άδικη.
-Μας χρησιμοποίησες και τους δυο. -Ο Ρέις θα έπρεπε να είναι εδώ.
Όχι εσύ. Ο Ρέις.
Εσύ έπρεπε να γίνεις ηγέτιδα του Τέρμινους.
Ακριβώς! Δεν υπήρχε ποτέ εκδοχή του σχεδίου σου
στην οποία ο Ρέις κι εγώ δεν θα απείχαμε έτη φωτός.
Δεν σε ένοιαζε τι θέλαμε εμείς. Αρκεί να ήταν ασφαλές το σχέδιό σου.
Είσαι πολύ έξυπνη για να το παίζεις θύμα.
Δέχτηκες τον ρόλο σου σε όλο αυτό τη στιγμή που έλυσες τον Αμπράξας.
Τι;
Μπορούσες να καταθέσεις τη λύση ανώνυμα.
Επέλεξες την αναγνώριση.
Κανείς δεν σε ανάγκασε να έρθεις στον Τράντορ.
Ήρθα με ψευδείς προφάσεις.
Ήρθες γνωρίζοντας πολύ καλά την προσοχή που θα τραβούσες
κι ότι η οικογένειά σου θα κινδύνευε.
Έκανες την επιλογή σου, Γκάαλ.
Ήθελες άλλη ζωή από αυτήν που προοριζόταν να έχεις.
Όταν απολογούμασταν στον αυτοκράτορα, επέλεξες να του πεις ψέματα.
"Αν τον σκοτώσετε, η πτώση επισπεύδεται". Αυτό δεν του είπες;
Καλά. Είμαστε και οι δύο υποκριτές.
Αν είχε να κάνει μόνο με την πορεία που όριζε η ψυχοϊστορία,
θα είχες αφήσει τον Κλίον να σε σκοτώσει στην αίθουσα του θρόνου.
Οι ακόλουθοί σου θα εξορίζονταν κι όλα θα πήγαιναν όπως είχες σχεδιάσει.
Ισχύει.
Γιατί δεν το έκανες;
Ήθελα να ζήσω.
Το ίδιο κι ο Ρέις.
Τώρα είμαι εδώ αντί στον Τέρμινους, κι ο Ρέις είναι νεκρός.
-Και φταις εσύ. Όχι εγώ. -Αλήθεια;
Μην τολμήσεις να με κατηγορήσεις.
Δεν έπρεπε να βρεθείς στην καμπίνα μου το βράδυ που πέθανα.
Έπρεπε να κολυμπάς.
Κάθε βράδυ, 40 φορές την πισίνα. Μετρώντας πρώτους αριθμούς.
Αρκετά άκουσα.
Σε προτιμούσα όταν πέθαινες.
-Ήρθες στην καμπίνα μου. Γιατί; -Ανησυχούσα για τον Ρέις.
-Γιατί δεν πήγες στη δική του; -Πήγα. Έλειπε.
-Μετά τι έγινε; -Δεν ξέρω.
Υπολογιστή, αποφυγή πεδίου θραυσμάτων.
Απαιτείται εξουσιοδότηση.
Θα τρυπήσει το κύτος τίποτα.
Αν πας στον κεντρικό υπολογιστή, θα αλλάξεις την πορεία.
Έχουμε ισχυρή προστασία.
-Οι μικρορωγμές θα κλείσουν αυτόματα. -Άλλαξε πορεία. Παραπάει.
-Γιατί άλλαξες το πρόγραμμά σου; -Δεν μπορώ…
Γιατί βγήκες από την πισίνα;
Ξέρω τι πας να κάνεις.
Ανησυχούσες για τον Ρέις. Πήγες στην καμπίνα του.
Δεν ήταν εκεί. Τι συνέβη μετά;
86.981.803.
Το ένιωθα στην ατμόσφαιρα.
86.981.821.
Κάτι μοιραίο.
Απλώς είχα ένα προαίσθημα.
86.981.827.
Τι είδους προαίσθημα; Ανάμνηση; Όραμα; Τι;
Μια παρόρμηση;
Λες και το σώμα μου γνώριζε πριν από μένα.
Χάρι, ο ουρανός.
Όπως ήξερα ότι θα καταρρεύσει η Αστρογέφυρα.
Όπως ήξερα πότε θα έρθουν να με συλλάβουν.
Πώς είσαι ξύπνια;
Είπατε κάτι;
Όχι. Αλλά ήθελα να ρωτήσω…
Κάποιος μιλούσε πριν το κάνουν αυτοί.
Η ιδιοφυΐα μιλάει.
86.981…
Όλοι διαφορετικοί είμαστε.
Κι αν δεν ξέρεις τι είσαι, σε προτρέπω να μάθεις
πριν το κάνει κάποιος άλλος και στραφεί εναντίον σου.
86.981.827.
Στον Τέρμινους.
Μας εξορίζετε.
Είπατε κάτι;
Η ιδιοφυΐα μιλάει.
Μας εξορίζετε.
Λυπάμαι.
Πώς είσαι ξύπνια;
Είπατε κάτι;
-Λυπάμαι. -Μας εξορίζετε.
-Πώς είσαι ξύπνια; -Λυπάμαι.
Είπατε κάτι;
Γι' αυτό ήρθα στην καμπίνα σου. Αυτό δεν μπορούσες να προβλέψεις.
Ήξερα τι θα συμβεί πριν συμβεί.
Όχι βάσει μαθηματικών, όχι βάσει υπολογισμών…
Νομίζω ότι προαισθάνομαι το μέλλον.
Υποτιτλισμός: Έφη Μούκα